Temperaturer på op mod 21 grader venter onsdag eftermiddag, men også risiko for byger.

Solen skinner onsdag eftermiddag mange steder i Nordjylland, men der er skyer på vej vestfra, som vil vokse sig større, melder TV 2 Vejret. - Ud på de sene eftermiddagtimer kan der dannes byger, som især vil ramme østkysten i Vendyssel og ned langs Himmerland, fortæller Anders Brandt. I eftermiddag vil temperaturerne være på mellem 19 og 21 grader. Til aften bliver det mest tørt, og temperaturerne lander på mellem 17 og 19 grader.